શહેરના પરવત પાટીયા વિસ્તારમાં એક 54 વર્ષીય મહિલાના આંખમાં મરચાંની ભુકી નાખીને સોનાની ચેઇન લૂંટી બદમાશ ભાગી છુટયો હતો. પરવત પાટીયા અક્ષર ટાઉનશીપ પાસેથી ચાર વર્ષના પૌત્ર ભવ્યને લઈને ભવરબેન દયાલાલ જૈન વેવાઈના ઘરે ચાલતા જતા હતા. દરમિયાન એક બદમાશે આવીને તેમની આંખમાં મરચાની ભૂકી નાખીને ગળામાંથી 15 હજારની સોનાની ચેઈન તોડી સોસાયટીની 6 ફુટની દિવાલ કૂદીને ભાગી ગયો હતો. મહિલાનો પુત્ર કાપડ માર્કેટમાં સાડીનો વેપારી છે, હાલમાં પુણા પોલીસે ગુનો નોંધી તપાસ શરૂ કરી છે.